b'\n_START_ARTICLE_\nBogoslovno semeni\xc5\xa1\xc4\x8de Ljubljana\n_START_PARAGRAPH_\nBogoslovno semeni\xc5\xa1\xc4\x8de Ljubljana (latinsko ime Collegium Carolinum Labacense; dobesedno: Ljubljanski karolinski kolegij) je bilo uradno ustanovljeno leta 1717, ko so v Semeni\xc5\xa1ki pala\xc4\x8di pri\xc4\x8deli stanovati prvi bogoslovci.\n_START_SECTION_\nZgodovina\n_START_PARAGRAPH_\nSemeni\xc5\xa1\xc4\x8de je nato delovalo do leta 1783, ko je bilo za\xc4\x8dasno razpu\xc5\xa1\xc4\x8deno. Spet je bilo ustanovljeno leta 1791 in nato ukinjeno po koncu druge svetovne vojne leta 1945. Ponovno je pri\xc4\x8delo delovati leta 1959. Od leta 1919, ko je bila ustanovljena Teolo\xc5\xa1ka fakulteta v Ljubljani, semeni\xc5\xa1\xc4\x8de nudi le stanovanja za bogoslovce in vodstvo. V njem prebivajo bogoslovci vseh slovenskih (nad)\xc5\xa1kofij.'